PREGLED ODREDABA NACRTA ZAKONA O IZMENAMA I DOPUNAMA ZAKONA O PUTNIM ISPRAVAMA KOJE SE MENјAJU I DOPUNјUJU

**Pojam putne isprave i njena svrha**

Član 2.

Putna isprava je javna isprava ~~sa elektronskim nosačem podataka, osim putnog lista koji ne sadrži elektronski nosač podataka~~ koja državlјaninu Republike Srbije služi za prelazak državne granice, radi putovanja i boravka u inostranstvu i za povratak u zemlјu.

Putna isprava služi njenom imaocu za dokazivanje identiteta i kao dokaz o državlјanstvu Republike Srbije.

IV. ROKOVI VAŽENјA PUTNIH ISPRAVA

**Rok važenja pasoša**

Član 19.

Pasoš se izdaje sa rokom važenja od deset godina.

Izuzetno od stava 1. ovog člana, licima mlađim od tri godine života pasoš se izdaje sa rokom važenja od tri godine, a licima od tri do 14 godina života sa rokom važenja od pet godina.

PASOŠ SE MOŽE IZDATI SA KRAĆIM ROKOM VAŽENјA OD ROKOVA UTVRĐENIH U ST. 1. I 2. OVOG ČLANA, AKO NADLEŽNI SUD, ODNOSNO JAVNI TUŽILAC TO DOZVOLI U SLUČAJEVIMA UTVRĐENIM OVIM ZAKONOM.

LICU KOME SE IZ OBJEKTIVNIH RAZLOGA PRIVREMENOG KARAKTERA NE MOGU UZETI OTISCI PRSTIJU, PASOŠ SE IZDAJE SA ROKOM VAŽENјA OD GODINU DANA.

LICU KOME SE IZ OBJEKTIVNIH RAZLOGA TRAJNOG KARAKTERA NE MOGU UZETI OTISCI PRSTIJU, NOVI PASOŠ SE IZDAJE SA ROKOM VAŽENјA OD 10 GODINA.“

**Slučajevi izdavanja pasoša sa kraćim rokom važenja**

Član 23.

~~Pasoš se može izdati i sa kraćim rokom važenja od rokova utvrđenih u članu 19. ovog zakona, ako nadležni sud, odnosno javni tužilac to dozvoli u slučajevima utvrđenim ovim zakonom.~~

~~U slučajevima iz stava 1. ovog člana, pasoš se može izdati za jedno ili više putovanja u jednu ili više država.~~

~~Licu kome se iz objektivnih razloga privremenog karaktera ne mogu uzeti otisci prstiju, pasoš se izdaje sa rokom važenja od godinu dana.~~

~~Licu koje u periodu od pet godina izgubi dva ili više pasoša, novi pasoš se izdaje sa rokom važenja od godinu dana.~~

LICE KOJE POSEDUJE PASOŠ DUŽNO JE DA SA NјIM PAŽLjIVO RUKUJE I DA GA SAVESNO ČUVA NA NAČIN DA NE DOĐE U POSED NEOVLAŠĆENOG LICA.

LICU KOJE U PERIODU OD 5 GODINA IZGUBI ILI OŠTETI DVA ILI VIŠE PASOŠA, NOVI PASOŠ IZDAJE SE SA ROKOM VAŽENјA OD GODINU DANA, OSIM KADA LICE IMA REGULISAN BORAVAK U INOSTRANSTVU NA PERIOD DUŽI OD GODINU DANA.

LICE KOJE POSEDUJE VAŽEĆI PASOŠ IZDAT SA ROKOM VAŽENјA OD GODINU DANA, ZAHTEV ZA IZDAVANјE NOVOG PASOŠA MOŽE PODNETI NAJRANIJE 30 DANA PRE ISTEKA ROKA VAŽENјA PASOŠA KOJI JE IZDAT NA GODINU DANA.

NAKON ISTEKA ROKA VAŽENјA PASOŠA KOJI JE IZDAT NA GODINU DANA, NOVI PASOŠ ĆE SE, AKO SU ISPUNјENI ZAKONSKI USLOVI, IZDATI SA ROKOM VAŽENјA OD DESET GODINA.

NOVI PERIOD OD PET GODINA IZ STAVA 2. OVOG ČLANA, POČINјE DA TEČE OD DANA PRIJAVE GUBITKA ILI OŠTEĆENјA.

VI. POSTUPAK IZDAVANјA PUTNIH ISPRAVA

**Zahtev. Podnošenje zahteva**

Član 27.

Putne isprave izdaju se na zahtev.

Zahtev za izdavanje pasoša podnosi se organu nadležnom za izdavanje pasoša na čijem području podnosilac zahteva ima prebivalište, odnosno boravište, a može se podneti i preko nadležnog diplomatskog ili konzularnog predstavništva Republike Srbije koje će ga bez odlaganja proslediti ~~Policijskoj upravi za grad Beograd~~ ~~Ministarstva unutrašnjih poslova~~ ORGANU NADLEŽNOM ZA IZDAVANјE PASOŠA, radi rešavanja.

ZAHTEV ZA IZDAVANјE PASOŠA MOŽE SE PODNETI NAJRANIJE ŠEST MESECI PRE ISTEKA ROKA VAŽENјA VEĆ IZDATOG PASOŠA.

Pasoš i putni list izdaju se na lični zahtev, a diplomatski pasoš i službeni pasoš na zahtev nadležnog državnog organa.

Putne isprave koje se izdaju prema međunarodnim ugovorima izdaju se na lični zahtev, ukoliko međunarodnim ugovorom nije drukčije određeno.

U zahtevu za izdavanje putne isprave treba da se navedu tačni i istiniti podaci.

Radi utvrđivanja identiteta i drugih činjenica značajnih za rešavanje o zahtevu za izdavanje pasoša, diplomatskog pasoša, službenog pasoša i putnog lista, kao i fotografisanja i uzimanja otiska prsta i potpisa, prilikom podnošenja zahteva obavezno je prisustvo lica kome se izdaje putna isprava.

Fotografisanje i uzimanje podataka iz stava 6. ovog člana vrši se na način koji propiše ministar nadležan za unutrašnje poslove.

**Sadržina zahteva**

Član 28.

Zahtev za izdavanje putne isprave sadrži ~~lične podatke~~ PODATKE O LIČNOSTI koji se upisuju u tu ispravu.

Zahtev za izdavanje pasoša za lica koja žive u inostranstvu sadrži i podatke o mestu i državi boravišta, odnosno prebivališta u inostranstvu.

Sadržina zahteva za izdavanje putnog lista smatra se potpunom ukoliko je zahtev za izdavanje putnog lista podnet bez prisustva lica koje je u inostranstvu bez putne isprave, a nadležni organ iz člana 17. ovog zakona nesporno utvrdi identitet lica.\*

**Podnošenje zahteva za maloletna ili poslovno nesposobna lica**

Član 29.

Za maloletna ili poslovno nesposobna lica, zahtev za izdavanje putne isprave podnosi jedan od roditelјa, uz pismenu saglasnost drugog roditelјa, odnosno drugi zakonski zastupnik ili staratelј.

~~Izuzetno, putna isprava će se izdati i bez saglasnosti iz stava 1. ovog člana u sledećim slučajevima:~~

~~1) ako se jedan od roditelјa vodi kao nestalo lice;~~

~~2) ako je jedan od roditelјa nepoznatog prebivališta ili boravišta;~~

~~3) ako je jedan od roditelјa umrlo lice;~~

~~4) ako je jednom od roditelјa odlukom suda dodelјeno staratelјstvo nad maloletnim licem ili je odlukom suda dozvolјeno izdavanje putne isprave, osim u slučaju da istom odlukom suda izdavanje putne isprave i putovanje maloletnog lica u inostranstvo, nije uslovlјeno saglasnošću oba roditelјa~~**~~;~~**

~~5~~**~~)~~** ~~u drugim slučajevima pravne i fizičke sprečenosti jednog od roditelјa da vrši roditelјsko pravo.~~

„IZUZETNO OD STAVA 1. OVOG ČLANA MALOLETNOM LICU IZDAĆE SE PUTNA ISPRAVA I BEZ SAGLASNOSTI DRUGOG RODITELjA U SLEDEĆIM SLUČAJEVIMA:

1. PO ZAHTEVU JEDNOG OD RODITELjA, UZ POTVRDU NADLEŽNOG ORGANA DA JE IZDAVANјE PASOŠA U INTERESU DETETA;
2. PO ZAHTEVU RODITELjA KOME JE ODLUKOM NADLEŽNOG ORGANA ZA PITANјE STARATELjSTVA DODELjENO STARATELjSTVO NAD MALOLENIM LICEM ILI JE DOZVOLjENO IZDAVANјE PUTNE ISPRAVE, OSIM U SLUČAJU KADA ISTOM ODLUKOM IZDAVANјE PUTNE ISPRAVE I PUTOVANјE MALOLETNOG LICA U INOSTRANSTVO NIJE USLOVLjENO SAGLASNOŠĆU OBA RODITELjA;
3. U DRUGIM SLUČAJEVIMA PRAVNE I FIZIČKE SPREČENOSTI JEDNOG OD RODITELjA DA VRŠI RODITELjSKO PRAVO.

Otisci prstiju i potpis se ne uzimaju prilikom podnošenja zahteva od deteta, do navršene dvanaeste godine života.

**Prilozi uz zahtev**

Član 30.

~~Uz zahtev za izdavanje putne isprave, stavlјa se na uvid lična karta ili druga isprava iz koje se može utvrditi identitet, uverenje o državlјanstvu – samo kod prvog izdavanja putne isprave po odredbama ovog zakona, kao i druge javne isprave kojima se dokazuju podaci iz zahteva.~~

~~Uz zahtev se može priložiti i fotografija koja ispunjava uslove utvrđene propisom iz člana 27. stav 7. ovog zakona.~~

~~Uz zahtev se prilaže putna isprava čiji je rok važenja istekao ili koja ne može služiti svojoj nameni.~~

~~Putna isprava iz stava 3. ovog člana poništiće se prilikom preuzimanja novog pasoša.~~

UZ ZAHTEV ZA IZDAVANјE PUTNE ISPRAVE PRILAŽE SE NA UVID VAŽEĆA LIČNA KARTA REPUBLIKE SRBIJE, A UZ ZAHTEV KOJI SE PODNOSI DIPLOMATSKOM ILI KONZULARNOM PREDSTAVNIŠTVU REPUBLIKE SRBIJE, PRILAŽE SE NA UVID VAŽEĆA JAVNA ISPRAVA NA OSNOVU KOJE JE MOGUĆE POUZDANO UTVRDITI IDENTITET.

PUTNA ISPRAVA SE IZDAJE NA OSNOVU UVERENјA O DRŽAVLjANSTVU REPUBLIKE SRBIJE, IZVODA IZ MATIČNE KNјIGE ROĐENIH, KAO I DRUGIH JAVNIH ISPRAVA KOJIMA SE DOKAZUJU PODACI IZ ZAHTEVA, A KOJE ĆE ORGAN PRIBAVITI PO SLUŽBENOJ DUŽNOSTI, OSIM U SLUČAJEVIMA KADA STRANKA SAMA ŽELI DA PRIBAVI POTREBNE ISPRAVE.

UZ ZAHTEV SE MOŽE PRILOŽITI I FOTOGRAFIJA KOJA ISPUNјAVA USLOVE UTVRĐENE PROPISOM IZ ČLANA 27. STAV 8. OVOG ZAKONA.

UZ ZAHTEV SE NA UVID PRILAŽE PRETHODNA PUTNA ISPRAVA, KOJA ĆE SE PONIŠTITI PRILIKOM PREUZIMANјA NOVE PUTNE ISPRAVE.

ODREDBE OVOG ČLANA NE PRIMENјUJU SE NA IZDAVANјE PUTNOG LISTA.

**Izdavanje nove putne isprave iako postojećoj nije istekla važnost**

Član 33.

~~Licu koje poseduje putnu ispravu čiji rok važenja nije istekao na zahtev izdaće se nova putna isprava u sledećim slučajevima:~~

~~1) ako je putna isprava popunjena;~~

~~2) ako je putna isprava oštećena ili dotrajala, tako da ne može da služi svojoj svrsi;~~

~~3) ako je došlo do promene ličnih podataka imaoca putne isprave upisanih u putnu ispravu;~~

~~4) ako fotografija ili slika na putnoj ispravi ne odgovara izgledu lica;~~

~~5) ako strana država odbije da izda vizu i reguliše boravak jer preostali rok važenja putne isprave iznosi manje od šest meseci.~~

~~Uz zahtev za izdavanje putne isprave podnosilac zahteva dužan je da priloži i putnu ispravu čiji rok važenja nije istekao, a prilikom preuzimanja novog pasoša, prethodna putna isprava će biti poništena.~~

LICE KOJE POSEDUJE PUTNU ISPRAVU ČIJI ROK VAŽENјA NIJE ISTEKAO DUŽNO JE DA PODNESE ZAHTEV ZA IZDAVANјE NOVE PUTNE ISPRAVE AKO:

1) JE DOŠLO DO PROMENE PODATAKA KOJI SU UPISANI U PUTNU ISPRAVU;

2) JE PUTNA ISPRAVA OŠTEĆENA, POPUNјENA ILI DOTRAJALA, TAKO DA NE MOŽE DA SLUŽI SVOJOJ SVRSI;

3) AKO FOTOGRAFIJA NA PUTNOJ ISPRAVI NE ODGOVARA IZGLEDU LICA.

NA ZAHTEV LICA NOVI PASOŠ MOŽE SE IZDATI I PRE ROKA PROPISANOG ČLANOM 27. STAV 3, UZ PLAĆANјE UVEĆANE CENE OBRASCA PASOŠA U SKLADU SA PROPISOM IZ ČLANA 44. STAV 2. OVOG ZAKONA.

UZ ZAHTEV ZA IZDAVANјE NOVE PUTNE ISPRAVE PODNOSILAC ZAHTEVA JE DUŽAN DA PRILOŽI I PUTNU ISPRAVU ČIJI ROK VAŽENјA NIJE ISTEKAO, A PRILIKOM PREUZIMANјA NOVE PUTNE ISPRAVE PRETHODNA ĆE BITI PONIŠTENA.

U SLUČAJEVIMA IZ ST. 1. I 2. OVOG ČLANA NOVI PASOŠ IZDAĆE SE SA ROKOM VAŽENјA OD DESET GODINA.

ODREDBE OVOG ČLANA NE PRIMENјUJU SE NA IZDAVANјE PUTNOG LISTA.

**Odbijanje zahteva za izdavanje putnih isprava**

Član 35.

Organ kome je podnesen zahtev za izdavanje putne isprave rešenjem će odbiti zahtev, odnosno neće izdati putnu ispravu u sledećim slučajevima:

1) ako je protiv lica koje traži izdavanje putne isprave ~~doneto rešenje~~ DONETA NAREDBA o sprovođenju istrage ili je podignuta optužnica – na zahtev nadležnog suda, odnosno javnog tužilaštva;

2) ako je lice koje traži izdavanje putne isprave osuđeno na bezuslovnu kaznu zatvora u trajanju dužem od tri meseca, odnosno dok kaznu ne izdrži;

3) ako je licu koje traži izdavanje putne isprave u skladu sa priznatim međunarodnim aktima zabranjeno putovanje;

4) u slučajevima da je, u skladu sa važećim propisima, licu koje traži izdavanje putne isprave zabranjeno kretanje radi sprečavanja širenja zaraznih bolesti, odnosno epidemije;

5) ako iz razloga odbrane zemlјe propisano odobrenje za putovanje u inostranstvo nije izdato ili postoji druga smetnja predviđena zakonom kojim se uređuje vojna obaveza, u slučaju da je proglašeno ratno stanje ili vanredno stanje;

6) AKO LICE VEĆ POSEDUJE VAŽEĆU PUTNU ISPRAVU KOJA JE ODUZETA OD STRANE NADLEŽNOG ORGANA RADI VOĐENјA POSTUPKA – DOK POSTUPAK TRAJE.

Zahtev za izdavanje putnog lista ne može se odbiti.

**Postupak sa oduzetim putnim ispravama**

Član 38.

~~Organ nadležan za kontrolu prelaženja državne granice će privremeno oduzete putne isprave zbog razloga iz člana 37. ovog zakona dostaviti Ministarstvu unutrašnjih poslova.~~

~~Diplomatsko ili konzularno predstavništvo Republike Srbije će putnu ispravu koju oduzme zbog razloga iz člana 37. stav 1. tačka 3) ovog zakona dostaviti Ministarstvu unutrašnjih poslova, a na zahtev može je nakon poništenja vratiti njenom imaocu.~~

GRANIČNA POLICIJA PRILIKOM OBAVLjANјA POSLOVA GRANIČNE KONTROLE ĆE PRIVREMENO ODUZETE PUTNE ISPRAVE IZ RAZLOGA IZ ČLANA 37. OVOG ZAKONA DOSTAVITI POLICIJSKOJ UPRAVI ILI STANICI KOJA JE IZDALA PASOŠ.

DIPLOMATSKO ILI KONZULARNO PREDSTAVNIŠTVO REPUBLIKE SRBIJE ĆE PUTNU ISPRAVU KOJU ODUZME IZ RAZLOGA IZ ČLANA 37. STAV 1. TAČKA 3) OVOG ZAKONA DOSTAVITI POLICIJSKOJ UPRAVI ILI STANICI KOJA JE IZDALA PASOŠ, A NA ZAHTEV MOŽE SE NAKON PONIŠTENјA VRATITI NјENOM IMAOCU.”

**Obaveza obaveštavanja o prestanku razloga za odbijanje zahteva i oduzimanje putne isprave**

Član 39.

~~O svim činjenicama koje za posledicu imaju prestanak razloga za odbijanje zahteva za izdavanje putne isprave i oduzimanje putne isprave nadležni sud ili drugi državni organ, dužan je da odmah o tome obavesti organ nadležan za izdavanje putne isprave.~~

~~Smatraće se da su prestali razlozi za odbijanje zahteva za izdavanje putne isprave, odnosno razlozi za oduzimanje putne isprave, ako nadležni sud u roku od šest meseci od dana podnošenja zahteva, odnosno oduzimanja putne isprave ne obnovi zahtev iz stava 1. ovog člana.~~

~~O prestanku razloga iz stava 2. ovog člana, nadležni organ za izdavanje putnih isprava obavestiće o tome lice koje je tražilo izdavanje putne isprave, odnosno lice kome je oduzeta putna isprava.~~

O SVIM ČINјENICAMA KOJE ZA POSLEDICU IMAJU PRESTANAK RAZLOGA ZA ODBIJANјE ZAHTEVA ZA IZDAVANјE PUTNE ISPRAVE I ODUZIMANјE PUTNE ISPRAVE NADLEŽNI SUD ILI DRUGI DRŽAVNI ORGAN, DUŽAN JE DA ODMAH O TOME OBAVESTI ORGAN NADLEŽAN ZA IZDAVANјE PUTNE ISPRAVE.

O NASTUPANјU ČINјENICA IZ STAVA 1. OVOG ČLANA, ORGAN NADLEŽAN ZA IZDAVANјE PUTNE ISPRAVE MOŽE DA OBAVESTI I STRANKA.

O PRESTANKU RAZLOGA IZ STAVA 1. OVOG ČLANA, NADLEŽNI ORGAN ZA IZDAVANјE PUTNIH ISPRAVA OBAVESTIĆE O TOME LICE KOJE JE TRAŽILO IZDAVANјE PUTNE ISPRAVE, ODNOSNO LICE KOME JE ODUZETA PUTNA ISPRAVA, OSIM AKO OBAVEŠTENјE NIJE PRIMLjENO OD STRANE SAME STRANKE.

**Izdavanje pasoša sa ograničenim rokom važenja**

Član 41.

Na molbu lica kome je odbijen zahtev za izdavanje putne isprave, odnosno kome je putna isprava oduzeta, osim razloga iz člana 37. stav 1. tačka 3) ovog zakona, organ koji je odlučio o tome može, u naročito opravdanim slučajevima (smrt člana porodice, lečenje u inostranstvu, neodložni službeni poslovi), odobriti izdavanje pasoša sa ograničenim rokom važenja.

U slučajevima iz stava 1. ovog člana, nadležni organ za izdavanje pasoša je dužan da pre izdavanja pasoša pribavi ~~mišlјenje~~ ODOBRENјE nadležnog suda, odnosno javnog tužioca, koji su zahtevali zabranu izdavanja putne isprave.

**Nevažeća putna isprava**

Član 43.

Nestalu putnu ispravu nadležni organ za izdavanje putne isprave će rešenjem proglasiti nevažećom.

Protiv rešenja iz stava 1. ovog člana žalba nije dopuštena.

~~Putna isprava proglašena nevažećom oglašava se u „Službenom glasniku Republike Srbije’’, o trošku lica čija se putna isprava oglašava.~~

PUTNA ISPRAVA PROGLAŠENA NEVAŽEĆOM OGLAŠAVA SE NA ZVANIČNOJ VEB PREZENTACIJI MINISTARSTVA UNUTRAŠNјIH POSLOVA.

Nadležni organ za izdavanje putne isprave izdaće putnu ispravu tek po donošenju rešenja o proglašenju putne isprave nevažećom.

NAČIN OGLAŠAVANјA NEVAŽEĆE PUTNE ISPRAVE PROPISUJE MINISTAR UPUTSTVOM.

VIII. EVIDENCIJE I KORIŠĆENјE PODATAKA

**Evidencije o putnim ispravama. Nadležnost za vođenje evidencija**

Član 45.

~~O izdatim putnim ispravama, o odbijenim zahtevima za izdavanje putnih isprava, o oduzetim putnim ispravama nevažećim putnim ispravama vodi se jedinstvena evidencija u elektronskom obliku na propisan način.~~

O IZDATIM PUTNIM ISPRAVAMA, O ODBIJENIM ZAHTEVIMA ZA IZDAVANјE PUTNIH ISPRAVA, O ODUZETIM PUTNIM ISPRAVAMA I NEVAŽEĆIM PUTNIM ISPRAVAMA VODI SE JEDINSTVENA EVIDENCIJA U ELEKTRONSKOM OBLIKU.

NAČIN VOĐENјA, SADRŽINA EVIDENCIJA KAO I RAZMENA PODATAKA IZ EVIDENCIJE IZ STAVA 1. OVOG ČLANA UREĐUJE SE POSEBNIM ZAKONOM O EVIDENCIJAMA I OBRADI PODATAKA U OBLASTI UNUTRAŠNјIH POSLOVA

~~Evidencije iz stava 1. ovog člana vodi organ nadležan za izdavanje putnih isprava.~~

~~Način vođenja evidencije iz stava 1. ovog člana i obrasce za vođenje evidencije propisuje ministar nadležan za unutrašnje poslove.~~

~~Kod vođenja evidencije iz stava 1. ovog člana na sredstvima za automatsku obradu podataka primenjuju se mere zaštite od neovlašćenog pristupa i čuvanja podataka u obliku u kome su formirani, odnosno primlјeni.~~

**~~Sadržina evidencije~~**

~~Član 46.~~

~~Evidencije o putnim ispravama sadrže podatke: o podnosiocu zahteva iz člana 24. stav 3. ovog zakona i druge podatke o vrsti putne isprave, serijskom broju, roku važenja i datumu izdavanja putne isprave, o razlozima odbijanja zahteva za izdavanje putne isprave, odnosno za oduzimanje putne isprave i o nevažećim putnim ispravama.~~

**~~Tačnost podataka. Zaštita podataka~~**

~~Član 47.~~

~~Evidencije koje se vode po odredbama ovog zakona moraju da budu ažurne, tačne i bezbednim merama zaštićene od neovlašćenog pristupa i korišćenja.~~

**~~Korišćenje podataka~~**

~~Član 48.~~

~~Podaci iz evidencija o putnim ispravama mogu se davati isklјučivo državnim organima, i to pod sledećim uslovima:~~

~~1) da je organ koji traži podatke, zakonom ovlašćen da traži i prima te podatke;~~

~~2) da su organu koji traži podatke, ti podaci neophodni za izvršavanje poslova iz njegove nadležnosti;~~

~~3) da te podatke nije moguće pribaviti na drugi način ili ako bi njihovo pribavlјanje zahtevalo nesrazmerno visoke troškove.~~

~~Organi iz stava 1. ovog člana dužni su da podatke iz evidencija o putnim ispravama koriste u skladu sa propisima kojima se uređuje zaštita podataka o ličnosti.~~

**~~Dostavlјanje podataka inostranim organima~~**

~~Član 49.~~

~~Podaci iz evidencija o putnim ispravama mogu se dostavlјati organima stranih država, pod uslovom reciprociteta i ako su za to ispunjeni sledeći uslovi:~~

~~1) da je u pitanju dostavlјanje preko organa strane države za diplomatske i konzularne poslove;~~

~~2) da se primalac podataka obaveže da će dobijene podatke koristiti namenski, u vezi sa regulisanjem ličnih stanja ili ako je to neophodno za sprečavanje i suzbijanje težih oblika kriminala, ili ako dostavlјanje podataka bez sumnje koristi pojedincu na koga se podaci odnose;~~

~~3) da je u zemlјi u kojoj je sedište organa kome se podaci dostavlјaju, obezbeđena zaštita ličnih podataka i za strance.~~